ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଲିରେ ଜି -୨୦ ଶିଖର ସମ୍ମିଳନୀ ଅବସରରେ ଅଷ୍ଟ୍ରେଲିଆର ପ୍ରଧାନମନ୍ତ୍ରୀଙ୍କ ସହ ବୈଠକ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବାଲିରେ ଜି -୨୦ ଶିଖର ସମ୍ମିଳନୀ ଅବସରରେ ଅଷ୍ଟ୍ରେଲିଆର ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ଆନ୍ଥୋନି ଆଲବାନିସଙ୍କୁ ଭେଟିଛନ୍ତି ।
ଉଭୟ ନେତା ବିସ୍ତୃତ ରଣନୀତିକ ସହଯୋଗ ଏବଂ ଭାରତ ଏବଂ ଅଷ୍ଟ୍ରେଲିଆ ମଧ୍ୟରେ ନିୟମିତ ଭାବରେ ଚାଲିଥିବା ଉଚ୍ଚ ସ୍ତରୀୟ ପାରସ୍ପରିକ ସମ୍ପର୍କ ନେଇ ଦୁଇ ଦେଶ ମଧ୍ୟରେ ଥିବା ସମ୍ପର୍କର ସ୍ଥିତିକୁ ନେଇ ସନ୍ତୋଷ ବ୍ୟକ୍ତ କରିଛନ୍ତି । ପ୍ରତିରକ୍ଷା, ବାଣିଜ୍ୟ, ଶିକ୍ଷା, ସ୍ୱଚ୍ଛ ଶକ୍ତି ଏବଂ ଲୋକମାନଙ୍କ ମଧ୍ୟରେ ସମ୍ପର୍କ ସମେତ ବିଭିନ୍ନ କ୍ଷେତ୍ରରେ ସହଯୋଗକୁ ଗଭୀର କରିବାରେ ସେମାନେ ଅଗ୍ରଗତିର ସମୀକ୍ଷା କରିଥିଲେ । ଶିକ୍ଷା କ୍ଷେତ୍ରରେ ଅନୁଷ୍ଠାନିକ ସହଭାଗିତା, ବିଶେଷକରି ଉଚ୍ଚଶିକ୍ଷା, ଧନ୍ଦାମୂଳକ ଶିକ୍ଷା, ତାଲିମ ଏବଂ ଦକ୍ଷତା ବିକାଶ କ୍ଷେତ୍ରରେ ବିସ୍ତୃତ ଭାବରେ ଆଲୋଚନା କରାଯାଇଥିଲା ।
ନେତାମାନେ ପାରସ୍ପରିକ ସ୍ୱାର୍ଥ ସମ୍ବଳିତ ଆଞ୍ଚଳିକ ଏବଂ ବିଶ୍ୱ ସ୍ତରୀୟ ପ୍ରସଙ୍ଗରେ ମତ ବିନିମୟ କରିଥିଲେ, ଯେଉଁଥିରେ ଏକ ସ୍ଥିର ତଥା ଶାନ୍ତିପୂର୍ଣ୍ଣ ଭାରତ-ପ୍ରଶାନ୍ତ ମହାସାଗରୀୟ ଅଞ୍ଚଳ, ଜଳବାୟୁ ସମ୍ବନ୍ଧୀୟ ବିଷୟ ଏବଂ ଭାରତର ଜି୨୦ ଅଧ୍ୟକ୍ଷତା ପାଇଁ ସେମାନଙ୍କର ଅଂଶିଦାର ଦୃଷ୍ଟିକୋଣ ସାମିଲ ଥିଲା ।
ପ୍ରଧାନମନ୍ତ୍ରୀ ଶୀଘ୍ର ଭାରତରେ ପ୍ରଧାନମନ୍ତ୍ରୀ ଆଲବାନିସଙ୍କୁ ସ୍ୱାଗତ କରିବାକୁ ଅପେକ୍ଷା କରିଛନ୍ତି ।
HS
(
ଆଦିବାସୀ ବ୍ୟାପାର ମନ୍ତ୍ରଣାଳୟ
ଦେଶକୁ ସୁଦୃଢ଼ କରିବାକୁ ହେଲେ ଆମ ଜନଜାତି ସମୁଦାୟକୁ ସଶକ୍ତ କରିବାକୁ ହେବ : କେନ୍ଦ୍ର ସଂସ୍କୃତି ଓ ସଂସଦୀୟ ବ୍ୟାପାର ରାଷ୍ଟ୍ର ମନ୍ତ୍ରୀ ଶ୍ରୀ ଅର୍ଜୁନ ରାମ ମେଘୱାଲ
ଭୁବନେଶ୍ବର ଠାରେ ଜନ ଜାତୀୟ ଗୌରବ ଦିବସ ପାଳିଲା ସଂସ୍କୃତି ମନ୍ତ୍ରଣାଳୟ
ଦେଶକୁ ସୁଦୃଢ଼ କରିବାକୁ ହେଲେ ଆମ ଜନଜାତି ସମୁଦାୟକୁ ସଶକ୍ତ କରିବାକୁ ହେବ । ଏହା କହିଛନ୍ତି କେନ୍ଦ୍ର ସଂସ୍କୃତି ଓ ସଂସଦୀୟ ବ୍ୟାପାର ରାଷ୍ଟ୍ର ମନ୍ତ୍ରୀ ଶ୍ରୀ ଅର୍ଜୁନ ରାମ ମେଘୱାଲ । ଭୁବନେଶ୍ବର ଠାରେ କଳିଙ୍ଗ ଇନଷ୍ଟିଚ୍ୟୁଟ୍ ଅଫ ସୋଶଲ ସାଇନ୍ସେସ  ସହଯୋଗରେ ସଂସ୍କୃତି ମନ୍ତ୍ରଣାଳୟ ପକ୍ଷରୁ ଆୟୋଜିତ ଜନଜାତୀୟ ଗୌରବ ଦିବସରେ ୩୦ ହଜାରରୁ ଅଧିକ ଜନଜାତି ଛାତ୍ରଛାତ୍ରୀଙ୍କୁ ଉଦବୋଧନ ଦେଇ କେନ୍ଦ୍ର ମନ୍ତ୍ରୀ ଶ୍ରୀ ମେଘୱାଲ ରାଷ୍ଟ୍ର ନିର୍ମାଣରେ ଜନଜାତି ସମୁଦାୟର ଯୋଗଦାନ ବିଷୟରେ କହିଥିଲେ ।
ଏହି ସମାରୋହରେ ମୁଖ୍ୟ ଅତିଥି ଭାବେ ଯୋଗ ଦେଇ ଶ୍ରୀ ମେଘୱାଲ କହିଥିଲେ ଯେ, ଦେଶର ସ୍ବାଧୀନତା ସଂଗ୍ରାମରେ ଭଗବାନ ବିର୍ସା ମୁଣ୍ଡାଙ୍କର ଅମୂଲ୍ୟ ଯୋଗଦାନ ରହିଥିଲା। ବିର୍ସା ମୁଣ୍ଡାଙ୍କ ଜୟନ୍ତୀକୁ ଜନ ଜାତୀୟ ଗୌରବ ଦିବସ ଭାବେ ପାଳନ କରିବା ଲାଗି ଗତ ବର୍ଷ ଘୋଷଣା କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସେ କୃତଜ୍ଞତା ବ୍ୟକ୍ତ କରିଥିଲେ ।
କେନ୍ଦ୍ର ମନ୍ତ୍ରୀ ଶ୍ରୀ ମେଘୱାଲ କହିଥିଲେ ଯେ, ଜନଜାତି ସମାଜକୁ ଜାଗ୍ରତ କରାଇବାରେ ଭଗବାନ ବିର୍ସା ମୁଣ୍ଡାଙ୍କର ଯୋଗଦାନ ଅତୁଳନୀୟ। ସେ ସାହସିକ ପଦେକ୍ଷପ ଗ୍ରହଣ କରିଥିଲେ, ବ୍ରିଟିଶ ସରକାରଙ୍କ ବିରୋଧରେ ସାହସର ସହିତ ଲଢ଼େଇ କରିଥିଲେ ଏବଂ ଏହା ପ୍ରମାଣିତ କରିଥିଲେ ଯେ ଜନଜାତି ଲୋକମାନେ ଆମ ବ୍ୟବସ୍ଥାର ଏକ ଅଭିନ୍ନ ଅଙ୍ଗ। ଆମେ ତାଙ୍କ ଠାରୁ ଶିକ୍ଷା ଲାଭ କରି ଆମ ଜନଜାତି ସମୁଦାୟକୁ ସଶକ୍ତ କରିବା ଉଚିତ୍ । ଏହାଦ୍ବାରା ଆମ ଦେଶ ମଧ୍ୟ ସଶକ୍ତ ଓ ସୁଦୃଢ଼ ହୋଇପାରିବ ବୋଲି କେନ୍ଦ୍ର ମନ୍ତ୍ରୀ କହିଥିଲେ ।
ଶ୍ରୀ ମେଘୱାଲ କହିଥିଲେ ଯେ ପ୍ରକୃତି ମା’ ସହିତ ଆଦିବାସୀ ଲୋକମାନଙ୍କର ଜୀବନଶୈଳୀ ପ୍ରତ୍ୟକ୍ଷ ଭାବେ ଜଡ଼ିତ । ଆରମ୍ଭରୁ ପ୍ରକୃତି ସହ ଯୋଡ଼ି ହୋଇ ଜୀବନ ନିର୍ବାହ କରିବା ଲାଗି ଜନଜାତି ସମୁଦାୟର ଲୋକମାନେ ଶିକ୍ଷା ଦେଇଛନ୍ତି ଏବଂ ଏହା ଏବେ ଏକ ବୈଶ୍ବିକ ମନ୍ତ୍ରରେ ପରିଣତ ହୋଇଛି ବୋଲି ସେ କହିଥିଲେ। କେନ୍ଦ୍ର ମନ୍ତ୍ରୀ ଆହୁରି କହିଥିଲେ ଯେ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ‘ମିଶନ ଲାଇଫ’ର ଶୁଭାରମ୍ଭ କରିଛନ୍ତି, ପରିବେଶ ଅବକ୍ଷୟ ସହ ଲଢ଼ିବା ଏହାର ମୂଳ ଲକ୍ଷ୍ୟ।
ସେ କହିଥିଲେ ଯେ, ଆଜାଦୀ କା ଅମୃତ ମହୋତ୍ସବର ଅଂଶବିଶେଷ ସ୍ବରୂପ ଜନଜାତୀୟ ଗୌରବ ଦିବସ ପାଳନ କରାଯାଉଛି । ଦେଶର ଅପରିଚିତ ନାୟକମାନଙ୍କୁ ଶ୍ରଦ୍ଧାଞ୍ଜଳି ଜଣାଇବା ଏହି କାର୍ଯ୍ୟକ୍ରମର ଉଦ୍ଦେଶ୍ୟ। ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦ୍ବାରା ଆଜାଦୀ କା ଅମୃତ ମହୋତ୍ସବ ପାଳନ କରିବାର ପରିକଳ୍ପନା କରିଥିଲେ ଯାହାକି ଏବେ ଆଜାଦୀ କା ଅମୃତକାଳରେ ପ୍ରବେଶ କରିଛି । ଆମ ସ୍ବାଧୀନତା ସଂଗ୍ରାମର ପ୍ରକୃତ ନାୟକମାନଙ୍କୁ ଶ୍ରଦ୍ଧାଞ୍ଜଳି ଜଣାଇବା ଦିଗରେ ଏହା ଆଉ ଏକ ପଦକ୍ଷେପ ବୋଲି ଶ୍ରୀ ମେଘୱାଲ କହିଥିଲେ।
ଏହି ସମାରୋହରେ ଓଡ଼ିଶା ସରକାରଙ୍କ ଅନୁସୂଚିତ ଜନଜାତି ଏବଂ ଅନୁସୂଚିତ ଜାତି ବ୍ୟାପାର ମନ୍ତ୍ରୀ ଶ୍ରୀ ଜଗନ୍ନାଥ ସାରକା, ସଂସ୍କୃତି ମନ୍ତ୍ରଣାଳୟର ଯୁଗ୍ମ ସଚିବ ଶ୍ରୀମତୀ ଉମା ନନ୍ଦୁରୀ ଉପସ୍ଥିତ ଥିଲେ । ଏକ ସର୍ବଭାରତୀୟ ଜନଜାତି କ୍ରୀଡ଼ା ପ୍ରତିଯୋଗିତା ଆରମ୍ଭ କରିବା ଲାଗି ଶ୍ରୀମତୀ ନନ୍ଦୁରୀ କିସ୍ ପ୍ରଶାସନକୁ ପ୍ରସ୍ତାବ ଦେଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦରଭଙ୍ଗା ବିମାନ ବନ୍ଦର ବିହାରର ପ୍ରଗତି ପାଇଁ ଆବଶ୍ୟକ ଯୋଗାଯୋଗ ବ୍ୟବସ୍ଥାରେ ସୁଧାର ଆଣିଥିବାରୁ ଖୁସି ବ୍ୟକ୍ତ କଲେ ପ୍ରଧାନମନ୍ତ୍ରୀ
ଦରଭଙ୍ଗା ବିମାନ ବନ୍ଦର ଯୋଗାଯୋଗ ବ୍ୟବସ୍ଥାରେ ସୁଧାର ଆଣିବା ଏବଂ ବିହାରର ପ୍ରଗତିରେ ଗୁରୁତ୍ବପୂର୍ଣ୍ଣ ଯୋଗଦାନ ଦେଇଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଖୁସି ବ୍ୟକ୍ତ କରିଛନ୍ତି।
ଜଣେ ୟୁଜରଙ୍କ ଟୁଇଟ୍ର ଉତ୍ତର ରଖି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଜାଣି ଖୁସି ଲାଗିଲା!
ବିମାନ ଚଳାଚଳ କ୍ଷେତ୍ରରେ ଆମେ ଯୋଗାଯୋଗ ବ୍ୟବସ୍ଥାରେ ସୁଧାର ଏବଂ ଏହାକୁ ଆରାମଦାୟକ କରିବା ଦିଗରେ କାର୍ଯ୍ୟ କରୁଛୁ।
ଦରଭଙ୍ଗା ବିମାନ ବନ୍ଦର, ବିହାରର ପ୍ରଗତିରେ ଗୁରୁତ୍ବପୂର୍ଣ୍ଣ ଯୋଗଦାନ ଦେଉଛି।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ଇତିହାସରେ ଏପର୍ଯ୍ୟନ୍ତ ସର୍ବାଧିକ କୋଇଲା ଉତ୍ପାଦନକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଭାରତ ଇତିହାସରେ ଏପର୍ଯ୍ୟନ୍ତ ସର୍ବାଧିକ କୋଇଲା ଉତ୍ପାଦନରେ ସନ୍ତୋଷ ବ୍ୟକ୍ତ କରିଛନ୍ତି ।
କେନ୍ଦ୍ର କୋଇଲା ଓ ଖଣି ମନ୍ତ୍ରୀ ଶ୍ରୀ ପ୍ରହ୍ଲାଦ ଯୋଶୀଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଅର୍ଥନୈତିକ ବିକାଶର ଏକ ଗୁରୁତ୍ୱପୂର୍ଣ୍ଣ କ୍ଷେତ୍ରରେ ଉଲ୍ଲେଖନୀୟ ଉପଲବ୍ଧି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜନ୍ମାଷ୍ଟମୀରେ ସଭିଁଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପବିତ୍ର ଜନ୍ମାଷ୍ଟମୀ ଅବସରରେ ଶୁଭେଚ୍ଛା ଜଣାଇଛନ୍ତି ।
ଶ୍ରୀ ମୋଦୀ କହିଛନ୍ତି, ଶ୍ରଦ୍ଧା ଏବଂ ଭକ୍ତିର ଏହି ପବିତ୍ର ଉତ୍ସବ ଲୋକଙ୍କ ଜୀବନରେ ନୂଆ ଖୁସି ଏବଂ
ଶକ୍ତି ଆଣିଦେଉ ।
ପ୍ରଧାନମନ୍ତ୍ରୀ ଏକ୍ସରେ ପୋଷ୍ଟ କରିଛନ୍ତି:
‘ଜନ୍ମାଷ୍ଟମୀରେ ବହୁତ ବହୁତ ଶୁଭେଚ୍ଛା । ଶ୍ରଦ୍ଧା ଏବଂ ଭକ୍ତିର ଏହି ପବିତ୍ର ଅବସରରେ ମୋର ସମସ୍ତ ପରିବାରଜନଙ୍କ ଜୀବନରେ ନୂଆ ଶକ୍ତି ଏବଂ ନୂଆ ଉତ୍ସାହ ସଞ୍ଚାର ହେଉ, ଏହା ହିଁ କାମନା । ଜୟ ଶ୍ରୀକୃଷ୍ଣ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତରାଖଣ୍ଡ ସରକାରଙ୍କ ମନ୍ତ୍ରୀ ଶ୍ରୀ ଚନ୍ଦନ ରାମ ଦାସଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଉତ୍ତରାଖଣ୍ଡ ସରକାରଙ୍କ ମନ୍ତ୍ରୀ ଶ୍ରୀ ଚନ୍ଦନ ରାମ ଦାସଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଉତ୍ତରାଖଣ୍ଡ ସରକାରଙ୍କ ମନ୍ତ୍ରୀ ଶ୍ରୀ ଚନ୍ଦନ ରାମ ଦାସ ଜୀଙ୍କ ବିୟୋଗରେ ଦୁଃଖିତ । ଉତ୍ତରାଖଣ୍ଡର ବିକାଶ ପାଇଁ ତାଙ୍କ ଅବଦାନ ଉଲ୍ଲେଖଯୋଗ୍ୟ ଥିଲା ଓ ସେ ନିଷ୍ଠାର ସହ ଲୋକଙ୍କ ସେବା କରୁଥିଲେ । ତାଙ୍କ ପରିବାର ଓ ସମର୍ଥକମାନଙ୍କୁ ସମବେଦନା । ଓମ ଶାନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭର୍ଚୁଆଲ ଭେସକ ଗ୍ଲୋବାଲ ସେଲିବ୍ରେସନରେ ଅଂଶଗ୍ରହଣ କରିବେ ପ୍ରଧାନମନ୍ତ୍ରୀ
• ଦୀକ୍ଷାନ୍ତ ଭାଷଣ ପ୍ରଦାନ କରିବେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ
ଆସନ୍ତାକାଲି ମେ’ 7, 2020ରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବୁଦ୍ଧ ପୂର୍ଣ୍ଣିମା ସମାରୋହରେ ଅଂଶଗ୍ରହଣ କରିବେ ।
ବୁଦ୍ଧ ଛତା ସଂଗଠନର ଆନ୍ତର୍ଜାତିକ ବୁଦ୍ଧ କନଫେଡେରେସନ  ସହଯୋଗରେ ଭାରତ ସରକାରଙ୍କ ସଂସ୍କୃତି ମନ୍ତ୍ରଣାଳୟ ସମସ୍ତ ମୁଖ୍ୟଙ୍କ ଅଂଶଗ୍ରହଣରେ ଏକ ଭର୍ଚୁଆଲ ପ୍ରାର୍ଥନା କାର୍ଯ୍ୟକ୍ରମର ଆୟୋଜନ କରୁଛି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସକାଳେ ଦୀକ୍ଷାନ୍ତ ଭାଷଣ ପ୍ରଦାନ କରିବେ ।
ସମଗ୍ର ବିଶ୍ୱରେ କୋଭିଡ-19 ମହାମାରୀର ପ୍ରଭାବ ଯୋଗୁଁ ବୁଦ୍ଧ ପୂର୍ଣ୍ଣିମା ଉତ୍ସବ ଏକ ଭର୍ଚୁଆଲ ଭେସକ ଦିବସ ମାଧ୍ୟମରେ ଅନୁଷ୍ଠିତ ହେଉଛି ।
ପୀଡିତ ତଥା କୋଭିଡ-19 ଯୁଦ୍ଧରେ ଲଢୁଥିବା ଆଗଧାଡ଼ିର ଯୋଦ୍ଧାଙ୍କ ସମ୍ମାନାର୍ଥେ ଏହି କାର୍ଯ୍ୟକ୍ରମ ଆୟୋଜିତ ହେଉଛି ।
ଉତ୍ସବର ପ୍ରାର୍ଥନା ସମାରୋହରେ ପବିତ୍ର ଗାର୍ଡେନ ଲୁମ୍ବିନୀ, ନେପାଳ, ମହାବୋଧି ମନ୍ଦିର, ବୋଧଗୟା, ଭାରତ, ମୁଲଗାନ୍ଦା କୁଟି ବିହାରା, ସାରନାଥ, ଭାରତ, ପରିନିର୍ବାଣ ସ୍ତୁପ, କୁସିନାଗର, ଭାରତ, ପିରିଥ ଜପ, ପବିତ୍ର ଏବଂ ଐତିହାସିକ ଅନୁରାଦ୍ଧାପୁର ସ୍ତୁପ ପରିସରର ରୁୱାନୱେଲି ମହା ସେୟା, ଶ୍ରୀଲଙ୍କା, ବୌଦ୍ଧନାଥ ସ୍ୱୟମ୍ଭୁ, ନାମୋ ସ୍ତୁପ, ନେପାଳ ସମେତ ଅନ୍ୟାନ୍ୟ ଜନପ୍ରିୟ ବୁଦ୍ଧ କ୍ଷେତ୍ରରୁ ସିଧା ପ୍ରସାରଣ କରାଯିବ ।
କେନ୍ଦ୍ର ସଂସ୍କୃତି ତଥା ପର୍ଯ୍ୟଟନ ମନ୍ତ୍ରୀ ଶ୍ରୀ ପ୍ରହ୍ଲାଦ ସିଂ ପଟେଲ ଏବଂ ସଂଖ୍ୟାଲଘୁ ବ୍ୟାପାର ତଥା ଯୁବ ବ୍ୟାପାର ଓ କ୍ରୀଡ଼ା ମନ୍ତ୍ରୀ ଶ୍ରୀ କିରେନ ରିଜିଜୁ ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିବେ ।
ଗୌତମ ବୁଦ୍ଧଙ୍କ ଜନ୍ମ, ଜ୍ଞାନବୋଧ ଏବଂ ମହା ପର୍ନିର୍ବାଣ ଏଭଳି ତିନି ଆଶୀର୍ବାଦ ଦିବସକୁ ଭେସକ-ବୁଦ୍ଧ ପୂର୍ଣ୍ଣିମା ରୂପେ ଧରାଯାଏ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆବୁଧାବି ଯୁବରାଜ ତଥା ୟୁଏଇ ସଶସ୍ତ୍ରସେନା ଉପମୁଖ୍ୟ ଶେଖ୍ ମହମ୍ମଦ ବିନି ଜାୟେଦ ଆଲ୍ ନାହ୍ୟାନଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା
ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଆବୁଧାବିର ଯୁବରାଜ ତଥା ୟୁଏଇ ସଶସ୍ତ୍ର ସେନା ଉପମୁଖ୍ୟ ମହାମହିମ୍ ଶେଖ ମହମ୍ମଦ ବିନ୍ ଜାୟେଦ ଆଲ ନାହ୍ୟାନଙ୍କ ସହ ଟେଲିଫୋନ ଯୋଗେ ବାର୍ତ୍ତାଳାପ କରିଛନ୍ତି ।
ଉଭୟ ନେତା କୋଭିଡ ବୈଶ୍ୱିକ ମହାମାରୀର ପ୍ରଭାବ ସମ୍ପର୍କରେ ଆଲୋଚନା କରିବା ସହ ଏପରି ସ୍ୱାସ୍ଥ୍ୟ ସମସ୍ୟା ସତ୍ୱେ ଭାରତ-ୟୁଏଇ ମଧ୍ୟରେ ସହଯୋଗ ନେଇ କୌଣସି ପ୍ରତିବନ୍ଧକ ଆସି ନ ଥିବାରୁ ସନ୍ତୋଷ ବ୍ୟକ୍ତ କରିଥିଲେ । କୋଭିଡ ପରବର୍ତ୍ତୀ ଦିନରେ ମଧ୍ୟ ଉଭୟ ଦେଶ ପାରସ୍ପରିକ ସହଯୋଗ ଓ କଥାବାର୍ତ୍ତା ଜାରି ରଖିବାକୁ ଉଭୟ ରାଜି ହୋଇଥିଲେ । ଏହି ପରିପ୍ରେକ୍ଷୀରେ ବାଣିଜ୍ୟ ଓ ପୁଞ୍ଜି ବିନିଯୋଗର ସୁବିଧା ସୁଯୋଗ ଉପରେ ଆଲୋଚନା କରିଥିଲେ ।
ୟୁଏଇରୁ ଭାରତୀୟମାନଙ୍କ ସୁବିଧା ଅସୁବିଧା ନେଇ କୋଭିଡ୍ କାଳେରେ ସ୍ୱତନ୍ତ୍ର ପଦକ୍ଷେପ ନେଇଥିବାରୁ ପ୍ରଧାନମନ୍ତ୍ରୀ ବ୍ୟକ୍ତିଗତଭାବେ ପ୍ରଶଂସା କରିଥିଲେ ।
ଉଭୟ ନେତା କୋଭିଡ ସମସ୍ୟା ଖୁବ୍ ଶୀଘ୍ର ଦୂର ହେବା ନେଇ ମତବ୍ୟକ୍ତ କରିବା ସହ ନିକଟ ଭବିଷ୍ୟତରେ ଉଭୟଙ୍କ ସାକ୍ଷାତ ହେବ ବୋଲି ଆଶାପୋଷଣ କରିଥିଲେ ।
ଅର୍ଥ ମନ୍ତ୍ରଣାଳୟ
ରାଜ୍ୟଗୁଡ଼ିକୁ ଜିଏସଟି କ୍ଷତିପୂରଣ ଆକାରରେ 36,400 କୋଟି ଟଙ୍କା ଜାରି କଲେ କେନ୍ଦ୍ର ସରକାର
ସାମ୍ପ୍ରତିକ କୋଭିଡ-19 ପରିସ୍ଥିତି କାରଣରୁ ରାଜ୍ୟ ସରକାରମାନଙ୍କ ସମ୍ବଳ ବାଧାପ୍ରାପ୍ତ ହୋଇଥିବା ବେଳେ ଖର୍ଚ୍ଚ ପାଇଁ ସେମାନଙ୍କୁ ଅର୍ଥରାଶିର ଆବଶ୍ୟକତା ରହିଛି । ଏହାକୁ ଦୃଷ୍ଟିରେ ରଖି ଡିସେମ୍ବର 2019ରୁ ଫେବୃଆରୀ 2020 ଅବଧି ପାଇଁ ବିଧାନସଭା ଥିବା ରାଜ୍ୟ/କେନ୍ଦ୍ରଶାସିତ ପ୍ରଦେଶଗୁଡ଼ିକ ପାଇଁ ଜିଏସଟି କ୍ଷତିପୂରଣ ବାବଦକୁ 36,400 କୋଟି ଟଙ୍କା ଜାରି କରିଛନ୍ତି ।
ଅନ୍ୟପକ୍ଷରେ ଏପ୍ରିଲ-ନଭେମ୍ବର 2019 ଅବଧି ପାଇଁ ଜିଏସଟି କ୍ଷତିପୂରଣ ବାବଦକୁ 1,15,096 କୋଟି ଟଙ୍କାର କ୍ଷତିପୂରଣ ବିଧାନସଭା ଥିବା ରାଜ୍ୟ/କେନ୍ଦ୍ରଶାସିତ ପ୍ରଦେଶଗୁଡ଼ିକ ପାଇଁ କେନ୍ଦ୍ର ସରକାରଙ୍କ ପକ୍ଷରୁ ଜାରି କରାଯାଇସାରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିବିଏସ୍ଇ ଦଶମ ଶ୍ରେଣୀ ଫଳାଫଳ ଘୋଷଣା କରିବା ପରେ ଛାତ୍ରଛାତ୍ରୀମାନଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସିବିଏସ୍ଇ ଦଶମ ଶ୍ରେଣୀ ଫଳାଫଳ ଘୋଷଣା କରିବା ପରେ ଛାତ୍ରଛାତ୍ରୀଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
“ମୁଁ ସେମାନଙ୍କୁ ସମସ୍ତଙ୍କୁ ଅଭିନନ୍ଦନ ଜଣାଉଛି ଯେଉଁମାନେ ସେମାନଙ୍କର ସିବିଏସ୍ଇ ଦଶମ ଶ୍ରେଣୀ ପରୀକ୍ଷାରେ ଉତ୍ତୀର୍ଣ୍ଣ ହୋଇଛନ୍ତି । ମୁଁ ସେମାନଙ୍କ ପାଇଁ ଭବିଷ୍ୟତର ଏକ ଫଳପ୍ରଦ ପାଠପଢା କାମନା କରୁଛି । ମୁଁ ନିଶ୍ଚିତ ଯେ ଏହି ଯୁବକମାନେ ଆଗାମୀ ସମୟରେ ସଫଳତାର ସହ ନୂତନ ଶିଖରରେ ପହଞ୍ଚିବେ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦେଶବାସୀଙ୍କ ପ୍ରେମ ଓ ବିଶ୍ୱାସ ମୋତେ ଦେଶସେବା ପାଇଁ ପ୍ରେରିତ କରୁଛି: ପ୍ରଧାନମନ୍ତ୍ରୀ
ଦେଶବାସୀଙ୍କ ପ୍ରେମ ଓ ବିଶ୍ୱାସ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୃତଜ୍ଞତା ଜ୍ଞାପନ କରିଛନ୍ତି । ତିନି ଦେଶ ଗସ୍ତ ପରେ ପ୍ରଧାନମନ୍ତ୍ରୀଙ୍କ ଆଗମନରେ ଲୋକଙ୍କ ଉତ୍ସାହ ସମ୍ପର୍କରେ ନ୍ୟୁଜ ଆଙ୍କର ସୁଶ୍ରୀ ରୁବିକା ଲିୟାକତଙ୍କ ଟ୍ୱିଟର ପ୍ରତ୍ୟୁତ୍ତର ପ୍ରଧାନମନ୍ତ୍ରୀ ଦେଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏହା କୋଟି କୋଟି ଦେଶବାସୀଙ୍କ ପ୍ରେମ ଓ ବିଶ୍ୱାସ ଯାହା ମୋ ଭିତରେ ନୂଆ ଶକ୍ତି ଭରି ଦେବା ସହ ନିରନ୍ତର ଦେଶସେବା ପାଇଁ ପ୍ରେରିତ କରିଥାଏ ।”
SR
(
ଶକ୍ତି ମନ୍ତ୍ରଣାଳୟ
୨ ଗିଗାୱାଟ ପମ୍ପଡ୍ ଷ୍ଟୋରେଜ୍ ପ୍ରକଳ୍ପ ଏବଂ ଓଡିଶାରେ ୧ ଗିଗାୱାଟ ସୌର ଶକ୍ତି ପ୍ରକଳ୍ପର ବିକାଶ ପାଇଁ ଏନଏଚପିସି ଏବଂ ଗ୍ରିଡ୍କୋ ମଧ୍ୟରେ ବୁଝାମଣାପତ୍ର ସ୍ୱାକ୍ଷରିତ
ଭାରତର ବୃହତ୍ତମ ଜଳ ବିଦ୍ୟୁତ ବିକାଶ ସଂଗଠନ ଏନଏଚପିସି ଲିମିଟେଡ୍, ଓଡ଼ିଶା ସରକାରଙ୍କ ଗ୍ରିଡ୍କୋ ସହିତ ପମ୍ପଡ୍ ଷ୍ଟୋରେଜ୍ ପ୍ରକଳ୍ପ ଏବଂ ଓଡିଶାରେ ଅକ୍ଷୟ ଶକ୍ତିର ବିକାଶ ପାଇଁ ଏକ ବୁଝାମଣାପତ୍ର ସ୍ୱାକ୍ଷର କରିଛି । ଅତି କମ୍ରେ ୨୦୦୦ ମେଗାୱାଟର ସ୍ୱୟଂ ଚିହ୍ନିତ ପମ୍ପଡ୍ ଷ୍ଟୋରେଜ୍ ପ୍ରକଳ୍ପ ଏବଂ ୧୦୦୦ ମେଗାୱାଟର ଅକ୍ଷୟ ଶକ୍ତି ପ୍ରକଳ୍ପ  ସ୍ଥାପନ କରିବାକୁ ବୁଝାମଣାପତ୍ର ସ୍ୱାକ୍ଷରିତ ହୋଇଛି ।
ଏହି ବୁଝାମଣା ୨୩ଜୁନ୍ ୨୦୨୩ରେ ଏନଏଚପିସିର କାର୍ଯ୍ୟର୍ନିବାହୀ ନିର୍ଦ୍ଦେଶକ  ରଜତ ଗୁପ୍ତା ଏବଂ ଗ୍ରିଡ୍କୋର ପରିଚାଳନା ନିର୍ଦ୍ଦେଶକ ତ୍ରିଲୋଚନ ପଣ୍ଡାଙ୍କ ଦ୍ୱାରା ସ୍ୱାକ୍ଷରିତ ହୋଇଥିଲା । ରାଜିନାମା ସ୍ୱାକ୍ଷର ସମୟରେ ଓଡିଶା ସରକାରଙ୍କ ଶକ୍ତି ବିଭାଗର ଅତିରିକ୍ତ ମୁଖ୍ୟ ଶାସନ ସଚିବ ତଥା ଗ୍ରିଡ୍କୋର ଅଧ୍ୟକ୍ଷ ନିକୁଞ୍ଜ ବିହାରୀ ଧଳ, ଏନଏଚପିସି ଲିମିଟେଡର ନିର୍ଦ୍ଦେଶକ  ବିଶ୍ୱଜିତ ବସୁ ଏବଂ ଉଭୟ ସଂସ୍ଥାର ଅନ୍ୟ ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
HS
(Visitor Counter : 36
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗ୍ରାମି ବିଜେତା ରିକି କେଜ ପ୍ରଧାନମନ୍ତ୍ରୀଙ୍କୁ ଭେଟିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗ୍ରାମି ବିଜେତା ଭାରତୀୟ ସଂଗୀତଜ୍ଞ ରିକି କେଜଙ୍କ ସହ ତାଙ୍କର ସାକ୍ଷାତକୁ ନେଇ ଖୁସି ବ୍ୟକ୍ତ କରିଛନ୍ତି । ଭବିଷ୍ୟତର ପ୍ରୟାସ ପାଇଁ ତାଙ୍କୁ ଶୁଭେଚ୍ଛା ଜଣାଇବାବେଳେ ପ୍ରଧାନମନ୍ତ୍ରୀ କହିଛନ୍ତି ଯେ ସଙ୍ଗୀତ ପ୍ରତି ଆପଣଙ୍କର ଉତ୍ସାହ ଏବଂ ଆଗ୍ରହ ଆହୁରି ବଢିବାରେ ଲାଗିଛି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ରିକି କେଜ୍ ତୁମକୁ ଭେଟି ବହୁତ ଖୁସି! ସଂଗୀତ ପ୍ରତି ତୁମର ଉତ୍ସାହ ଏବଂ ଆଗ୍ରହ ଆହୁରି ବଢିବାରେ ଲାଗିଛି । ତୁମର ଭବିଷ୍ୟତ ପ୍ରୟାସ ପାଇଁ ଶୁଭେଚ୍ଛା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏଲଭିଏମ୍୩ ର ସଫଳ ଉତକ୍ଷେପଣ ପାଇଁ ପ୍ରଧାନମନ୍ତ୍ରୀ ଏନଏଚଆଇଏଲ, ଇନ୍-ସ୍ପେଶ୍ ଏବଂ ଇସ୍ରୋ କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏଲଭିଏମ୍୩ ର ସଫଳ ଉତକ୍ଷେପଣ ପାଇଁ ଏନଏସଆଇଏଲ, ଇନ୍-ସ୍ପେଶ୍ ଏବଂ ଇସ୍ରୋକୁ ଅଭିନନ୍ଦନ ଜଣାଇଛନ୍ତି ।
ୱାନ ୱେବ ର ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ କହିଛନ୍ତି;
“ଏନଏସଆଇଏଲ୍ ଇଣ୍ଡିଆ, ଇନସ୍ପେଶଇଣ୍ଡିଆ, ଇସ୍ରୋକୁ କୁ ୩୬ ୱାନୱେବ ଉପଗ୍ରହ ସହିତ ଏଲଭିଏମ୍୩ ର ଆଉ ଏକ ସଫଳ ଉତକ୍ଷେପଣ ପାଇଁ ଅଭିନନ୍ଦନ । ଏହା ଆତ୍ମନିର୍ଭରତାର ପ୍ରକୃତ ଆବଗେରେ ବିଶ୍ୱ ବ୍ୟବସାୟିକ ଉତକ୍ଷେପଣ ସେବା ପ୍ରଦାନକାରୀ ଭାବରେ ଭାରତର ଅଗ୍ରଣୀ ଭୂମିକାକୁ ଦୃଢ କରିଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ରିଟେନ ପ୍ରଧାନମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୩ ମେ ୨୧ରେ ବ୍ରିଟେନ ପ୍ରଧାନମନ୍ତ୍ରୀ ରିଷି ସୁନକଙ୍କୁ ଜି-୭ ଶିଖର ସମ୍ମିଳନୀ ଅବସରରେ ହିରୋସୀମାରେ ଭେଟିଛନ୍ତି ।
ଦୁଇ ନେତା ଭାରତ-ବ୍ରିଟେନ ଏଫଟିଏ ବୁଝାମଣାର ଅଗ୍ରଗତି ବାବଦରେ ବିସ୍ତୃତ ଭାବେ ସମୀକ୍ଷା କରିଥିଲେ ।
ସେମାନେ ବାଣିଜ୍ୟ, ପୁଞ୍ଜି ବିନିଯୋଗ, ବିଜ୍ଞାନ ଓ ପ୍ରଯୁକ୍ତି ବିଦ୍ୟା, ଉଚ୍ଚଶିକ୍ଷା, ଲୋକଙ୍କ ମଧ୍ୟରେ ସମ୍ପର୍କ ଆଦି ବିଭିନ୍ନ କ୍ଷେତ୍ରରେ ସହଯୋଗକୁ ମଜଭୁତ କରିବା ପାଇଁ ସହମତ ହୋଇଥିଲେ ।
ଭାରତ ଅଧ୍ୟକ୍ଷତାରେ ଚାଲିଥିବା ଜି-୨୦ ସମ୍ମିଳନୀ ଉପରେ ମଧ୍ୟ ଚର୍ଚ୍ଚା ହୋଇଥିଲା । ପ୍ରଧାନମନ୍ତ୍ରୀ ଜି-୨୦ ଶିଖର ସମ୍ମିଳନୀ ପାଇଁ ନୂଆଦିଲ୍ଲୀରେ ପ୍ରଧାନମନ୍ତ୍ରୀ ସୁନକଙ୍କୁ ସ୍ୱାଗତ କରିବା ପାଇଁ ଉତ୍ସୁକ ଥିବା ଜଣାଇଥିଲେ ।
SR
(
ସହଯୋଗ ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଭାରତ ସରକାର ୨୦୦୦ ପ୍ରାଥମିକ କୃଷି ଋଣ ସମବାୟ ସମିତି  କୁ ପ୍ରଧାନମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ଖୋଲିବାକୁ ଅନୁମତି ଦେବାକୁ ନିଷ୍ପତ୍ତି ନେଇଛନ୍ତି
କେନ୍ଦ୍ର ଗୃହ ତଥା ସମବାୟ ମନ୍ତ୍ରୀ ଶ୍ରୀ ଅମିତ ଶାହାଙ୍କ ସହିତ ରାସାୟନିକ ଓ ସାର ମନ୍ତ୍ରୀ ଶ୍ରୀ ମନସୁଖ ମାଣ୍ଡଭୀୟଙ୍କ ଆଜି ନୂଆଦିଲ୍ଲୀରେ ଅନୁଷ୍ଠିତ ଏକ ବୈଠକରେ ଏହି ନିଷ୍ପତ୍ତି ନିଆଯାଇଛି
ପ୍ରଧାନମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ଖୋଲିବା ପାଇଁ ସାରା ଦେଶରେ ୨୦୦୦ ପାକ୍ସ ଚିହ୍ନଟ ହେବ, ଚଳିତ ବର୍ଷ ଅଗଷ୍ଟ ସୁଦ୍ଧା ୧୦୦୦ ଜନ ଔଷଧି କେନ୍ଦ୍ର ଏବଂ ଡିସେମ୍ବର ସୁଦ୍ଧା ଆଉ ୧୦୦୦ ଖୋଲିବ
ଏହି ଗୁରୁତ୍ୱପୂର୍ଣ୍ଣ ନିଷ୍ପତ୍ତି କେବଳ ପାକ୍ସର ଆୟ ବୃଦ୍ଧି କିମ୍ବା ରୋଜଗାରର ସୁଯୋଗ ସୃଷ୍ଟି କରିବ ନାହିଁ ବରଂ ଲୋକଙ୍କୁ ବିଶେଷ କରି ଗ୍ରାମାଞ୍ଚଳରେ ରହୁଥିବା ଲୋକଙ୍କୁ ସୁଲଭ ମୂଲ୍ୟରେ ଔଷଧ ଉପଲବ୍ଧ କରାଇବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଭାରତ ସରକାର ୨୦୦୦ ପ୍ରାଥମିକ କୃଷି ଋଣ ସମବାୟ ସମିତି  କୁ ସାରା ଦେଶରେ ପ୍ରଧାନ ମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ଖୋଲିବା ଲାଗି ଅନୁମତି ଦେବାକୁ ନିଷ୍ପତ୍ତି ନେଇଛନ୍ତି । ଆଜି ନୂଆଦିଲ୍ଲୀରେ କେନ୍ଦ୍ର ଗୃହ ତଥା ସମବାୟ ମନ୍ତ୍ରୀ ଶ୍ରୀ ଅମିତ ଶାହାଙ୍କ ସହିତ ରସାୟନିକ ଓ ସାର ମନ୍ତ୍ରୀ ଶ୍ରୀ ମନସୁଖ ଏସ ମାଣ୍ଡଭୀୟଙ୍କ ଏକ ବୈଠକରେ ଏହି ନିଷ୍ପତ୍ତି ନିଆଯାଇଛି । ପ୍ରଧାନ ମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ଖୋଲିବା ପାଇଁ ସାରା ଦେଶରେ ୨୦୦୦ ପାକ୍ସ ଚିହ୍ନଟ ହେବ । ଚଳିତ ବର୍ଷ ଅଗଷ୍ଟ ସୁଦ୍ଧା ୧୦୦୦ଟି ପ୍ରଧାନ ମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ଏବଂ ଆଉ ୧୦୦୦ଟି ଡିସେମ୍ବର ସୁଦ୍ଧା ଖୋଲିବ । ଏହି ଗୁରୁତ୍ୱପୂର୍ଣ୍ଣ ନିଷ୍ପତ୍ତି କେବଳ ପାକ୍ସ ର ଆୟ ବୃଦ୍ଧି କିମ୍ବା ରୋଜଗାରର ସୁଯୋଗ ସୃଷ୍ଟି କରିବ ନାହିଁ ବରଂ ଲୋକଙ୍କୁ ବିଶେଷକରି ଗ୍ରାମାଞ୍ଚଳରେ ରହୁଥିବା ଲୋକଙ୍କୁ ସୁଲଭ ଦରରେ ଔଷଧ ଉପଲବ୍ଧ କରାଇବ । ସମବାୟ ମନ୍ତ୍ରଣାଳୟର ସଚିବ, ରସାୟନିକ ଏବଂ ସାର ବିଭାଗର ସଚିବ ଏବଂ ସମବାୟ ମନ୍ତ୍ରଣାଳୟ ତଥା ରସାୟନିକ ଏବଂ ସାର ବିଭାଗର ବରିଷ୍ଠ ଅଧିକାରୀମାନେ ମଧ୍ୟ ଉପସ୍ଥିତ ଥିଲେ ।
ବର୍ତ୍ତମାନ ପର୍ଯ୍ୟନ୍ତ ସାରା ଦେଶରେ ୯୪୦୦ ରୁ ଅଧିକ ପ୍ରଧାନ ମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ଖୋଲାଯାଇଛି । ଏହି ଜନ ଔଷଧି କେନ୍ଦ୍ରରେ ୧୮୦୦ ପ୍ରକାରର ଔଷଧ ଏବଂ ୨୮୫ ଅନ୍ୟାନ୍ୟ ଚିକିତ୍ସା ଉପକରଣ ଉପଲବ୍ଧ ହେଉଛି । ବ୍ରାଣ୍ଡେଡ୍ ଔଷଧ ତୁଳନାରେ ପ୍ରଧାନ ମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ରରେ ୫୦% ରୁ ୯୦% କମ୍ ହାରରେ ଔଷଧ ଉପଲବ୍ଧ । ପ୍ରଧାନ ମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ଖୋଲିବାକୁ ବ୍ୟକ୍ତିଗତ ଆବେଦନକାରୀଙ୍କ ଯୋଗ୍ୟତା ମାନଦଣ୍ଡ ହେଉଛି ଡି ଫାର୍ମା / ବି ଫାର୍ମା । ଯେକୌଣସି ସଂସ୍ଥା, ଏନଜିଓ, ସେବା ସଂଗଠନ ଏବଂ ଡାକ୍ତରଖାନା ବି ଫାର୍ମା / ଡି ଫାର୍ମା ଡିଗ୍ରୀଧାରୀଙ୍କୁ ନିଯୁକ୍ତ କରି ଏଥିପାଇଁ ଆବେଦନ କରିପାରିବେ ।
ପ୍ରଧାନ ମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ଖୋଲିବା ପାଇଁ ଅତି କମରେ ୧୨୦ ବର୍ଗଫୁଟ ଜାଗା ଘରୋଇ ମାଲିକାନା କିମ୍ବା ଭଡାରେ ଉପଲବ୍ଧ ହେବା ଆବଶ୍ୟକ । ଜନ ଔଷଧି କେନ୍ଦ୍ର ପାଇଁ ଆବେଦନ ଶୁଳ୍କ ହେଉଛି ୫୦୦୦ ଟଙ୍କା । ମହିଳା ଉଦ୍ୟୋଗୀ, ଦିବ୍ୟାଙ୍ଗ, ଅନୁସୂଚିତ ଜାତି, ଅନୁସୂଚିତ ଜନଜାତି ଏବଂ ପୂର୍ବତନ ସେନା କର୍ମଚାରୀମାନେ ସ୍ୱତନ୍ତ୍ର ବର୍ଗ ଅଧୀନରେ ଆସୁଛନ୍ତି । ଆକାଂକ୍ଷା ଜିଲ୍ଲା, ହିମାଳୟ ପର୍ବତ୍ୟାଞ୍ଚଳ, ଉତ୍ତର-ପୂର୍ବ ରାଜ୍ୟ ଏବଂ ଦ୍ୱୀପପୁଞ୍ଜ ଆଦି ସ୍ୱତନ୍ତ୍ର ଅଞ୍ଚଳ ବର୍ଗରେ ଆସୁଛି । ସ୍ୱତନ୍ତ୍ର ବର୍ଗ ଏବଂ ସ୍ୱତନ୍ତ୍ର ଅଞ୍ଚଳର ଆବେଦନକାରୀଙ୍କ ପାଇଁ ଆବେଦନ ଶୁଳ୍କରେ ଛାଡ ବ୍ୟବସ୍ଥା ରହିଛି ।
ପ୍ରଧାନ ମନ୍ତ୍ରୀ ଭାରତୀୟ ଜନ ଔଷଧି କେନ୍ଦ୍ର ପାଇଁ ପ୍ରୋତ୍ସାହନ ରାଶି ହେଉଛି ୫ ଲକ୍ଷ ଟଙ୍କା  । ସ୍ୱତନ୍ତ୍ର ବର୍ଗ ଏବଂ ସ୍ୱତନ୍ତ୍ର ଅଞ୍ଚଳ କ୍ଷେତ୍ରରେ ଆଇଟି ଏବଂ ଭିତ୍ତିଭୂମି ପାଇଁ ଫେରସ୍ତ ପରିଶୋଧ ବାବଦରେ ୨ଲକ୍ଷ ଟଙ୍କାର ଏକ କାଳୀନ ଅତିରିକ୍ତ ପ୍ରୋତ୍ସାହନ ରାଶି ମଧ୍ୟ ପ୍ରଦାନ କରାଯିବ ।
HS
(Visitor Counter : 78
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗ୍ରାମିରେ ଶ୍ରେଷ୍ଠ ଶିଶୁ ସଂଗୀତ ଆଲବମ୍ ପୁରସ୍କାର ପାଇବା ପାଇଁ ଫାଲଗୁନି ଶାହାଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫାଲଗୁନି ଶାହାଙ୍କୁ ଗ୍ରାମିରେ ଶ୍ରେଷ୍ଠ ଶିଶୁ ସଙ୍ଗୀତ ଆଲବମ୍ ପୁରସ୍କାର ଜିତିବା ପାଇଁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଗ୍ରାମିରେ ଶ୍ରେଷ୍ଠ ଶିଶୁ ସଙ୍ଗୀତ ଆଲବମ୍ ପୁରସ୍କାର ଜିତିବା ପାଇଁ ଫାଲଗୁନି ଶାହାଙ୍କୁ ଅଭିନନ୍ଦନ । ଭବିଷ୍ୟତର ଉଦ୍ୟମ ପାଇଁ ତାଙ୍କୁ ବହୁତ ଶୁଭେଚ୍ଛା ।”
HS
(
ଶ୍ରମ ଓ ନିୟୋଜନ ମନ୍ତ୍ରଣାଳୟ
ଇପିଏଫ୍ କେନ୍ଦ୍ରୀୟ ଟ୍ରଷ୍ଟି ବୋର୍ଡ  ୨୦୨୨-୨୩ ଆର୍ଥିକ ବର୍ଷ ନିମନ୍ତେ ହିତାଧିକାରୀଙ୍କ ସୁଧହାର ଶତକଡ଼ା ୮.୧୫ ବୃଦ୍ଧି ପାଇଁ କଲେ ସୁପାରିସ
ଇପିଏଫ୍ କେନ୍ଦ୍ରୀୟ ଟ୍ରଷ୍ଟି ବୋର୍ଡ ର ୨୩୩ ତମ ବୈଠକ ଆଜି  କେନ୍ଦ୍ର ଶ୍ରମ ଓ ନିୟୋଜନ, ପରିବେଶ, ଜଙ୍ଗଲ ଓ ଜଳବାୟୁ ପରିବର୍ତ୍ତନ ମନ୍ତ୍ରୀ ଶ୍ରୀ ଭୂପେନ୍ଦ୍ର ଯାଦବଙ୍କ ଅଧ୍ୟକ୍ଷତାରେ ଅନୁଷ୍ଠିତ ହୋଇଯାଇଛି । ଏହାର ଉପାଧ୍ୟକ୍ଷ ତଥା କେନ୍ଦ୍ର ଶ୍ରମ, ନିୟୋଜନ, ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ରାଷ୍ଟ୍ରମନ୍ତ୍ରୀ ଶ୍ରୀ ରାମେଶ୍ୱର ତେଲି, ସହ ଉପାଧ୍ୟକ୍ଷ ତଥା ଶ୍ରମ ଓ ନିୟୋଜନ ସଚିବ ଶ୍ରୀମତୀ ଆରତୀ ଆହୁଜା, ସଦସ୍ୟ ସଚିବ ଶ୍ରୀମତୀ ନିଲମ ଶାମୀ ରାଓ, କେନ୍ଦ୍ରୀୟ ଭବିଷ୍ୟନିଧି ଆୟୁକ୍ତ ମଧ୍ୟ ଏହି ବୈଠକରେ ଉପସ୍ଥିତ ଥିଲେ ।
କେନ୍ଦ୍ରୀୟ ବୋର୍ଡ ଇପିଏଫ୍ ସଦସ୍ୟମାନଙ୍କ ଖାତାରେ ୨୦୨୨-୨୩ ଆର୍ଥିକ ବର୍ଷ ନିମନ୍ତେ ବାଷିକ ୮.୧୫ ପ୍ରତିଶତ ସୁଧ ଜମା କରିବାକୁ ସୁପାରିସ କରିଛନ୍ତି । ସୁଧହାର ନେଇ ସରକାରୀ ବିଜ୍ଞପ୍ତି ଗେଜେଟରେ ପ୍ରକାଶ ପାଇବ ଓ ଅର୍ଥ ମନ୍ତ୍ରଣାଳୟର ଅନୁମୋଦନ ପରେ ଇପିଏଫଓ ହିତାଧିକାରୀ ଖାତାଧାରୀଙ୍କ ଖାତାରେ ସୁଧହାର ବାବଦ ଅର୍ଥ ଜମା କରିବେ ।
ସିବିଟି ବଳକା ଓ ବୃଦ୍ଧି ପାଇଥିବା ଅର୍ଥର ସନ୍ତୁଳନ ରକ୍ଷା ସହ ସୁରକ୍ଷା ନେଇ ମଧ୍ୟ ସୁପାରିସ କରିଛି । ସୁପାରିସ କରାଯାଇଥିବା ଶତକଡ଼ା ୮.୧୫ ଭାଗ ସୁଧହାର ସଦସ୍ୟମାନଙ୍କ ବଳକା ଓ ଗ୍ୟାରେଣ୍ଟିଯୁକ୍ତ ବୃଦ୍ଧି ହୋଇଥିବା ଆୟକୁ ସୁରକ୍ଷିତ ରଖିବ । ବାସ୍ତବିକ ଶତକଡ଼ା ୮.୧୫ ସୁଧହାର ଓ ବଳକା ୬୬୩.୯୧ କୋଟି ଟଙ୍କା ଗତ ବର୍ଷର ମୋଟ ଅର୍ଥ ତୁଳନାରେ ମଧ୍ୟ ଅଧିକ ।
ବୋର୍ଡର ସୁପାରିସ ମଧ୍ୟରେ ସଦସ୍ୟମାନଙ୍କ ଖାତାରେ ୯୦ ହଜାର କୋଟି ଟଙ୍କାରୁ ଅଧିକ ବଣ୍ଟାହେବ ଓ ତାହା ମୂଳଧନ ବାବଦ ଅର୍ଥ ପ୍ରାୟ ୧୧ ଲକ୍ଷ କୋଟି ଟଙ୍କା ସହିତ ରହିବ । ଏହା ୨୦୨୧-୨୨ ଆର୍ଥିକ ବର୍ଷରେ ୭୭,୪୨୪.୮୪ କୋଟି ଓ ୯.୫୬ ଲକ୍ଷ କୋଟି ଟଙ୍କା ଥିଲା ।
ସୁପାରିସ କରାଇଥିବା ମୋଟ ଆୟର ଆବଣ୍ଟନ ବର୍ତ୍ତମାନ ସୁଦ୍ଧା ସର୍ବାଧିକ ଜଣାପଡ଼ିଛି । ଗତ ଆର୍ଥିକ ବର୍ଷ ୨୦୨୧-୨୨ ତୁଳନାରେ ଆୟ ଅର୍ଥ ଓ ମୂଳଧନ ଯଥାକ୍ରମେ ଶତକଡ଼ା ୧୬ ପ୍ରତିଶତ ଓ ୧୫ ପ୍ରତିଶତ ଜଣାପଡ଼ିଛି ।
ଇପିଏଫଓ ଗତ କେତବେର୍ଷ ଧରି ବିଭିନ୍ନ ଆର୍ଥିକ ଚକ୍ର ଜରିଆରେ ନଗଣ୍ୟ କ୍ରେଡିଟ ରିସ୍କ ନେଇ ଏହାର ସଦସ୍ୟମାନଙ୍କୁ ଅଧିକ ଆୟ ବଣ୍ଟନ କରିଆସୁଛି । କ୍ରେଡିଟ ପ୍ରୋଫାଇଲ ନିବେଶ ଦୃଷ୍ଟିରୁ ବିଚାର କଲେ ଇପିଏଫଓ ସୁଧ ହାର ହିତାଧିକାରୀଙ୍କ ଅନ୍ୟାନ୍ୟ ନିବେଶ ମାଧ୍ୟମଗୁଡ଼ିକ ତୁଳନାରେ ମଧ୍ୟ ଅଧିକ । ଇପିଏଫଓ ନିରବଚ୍ଛିନ୍ନ ଭାବେ ଏକ ଦୂରଦର୍ଶୀ ଓ ସନ୍ତୁଳିତ ମନୋଭାବ ନିବେଶ ନୀତି ରଖି ମୂଳଧନର ସୁରକ୍ଷା ଉପରେ ସର୍ବାଧିକ ଗୁରୁତ୍ୱ ଆରୋପ କରିବା ସହ ସତର୍କତା ଓ ଅଭିବୃଦ୍ଧି ଉପରେ ମଧ୍ୟ ନଜର ରଖି ଆସୁଛି ।
ଇପିଏଫଓ ହେଉଛି ଅନ୍ୟ ଏକ ବୃହତ୍ତମ ସାମାଜିକ ସୁରକ୍ଷା ସଂଗଠନ ଯାହା ନିଜର ଲକ୍ଷ୍ୟ ପ୍ରତି ସବୁବେଳେ ଏକନିଷ୍ଠ ରହି ପୁଞ୍ଜିବାଦର ଓ ଅଂଶଧନ ବଜାରର ଭୟଙ୍କର ମାନ୍ଦାବସ୍ଥା ସତ୍ତ୍ୱେ ମଧ୍ୟ ନିଜର ହିତାଧିକାରୀ ଗ୍ରାହକମାନଙ୍କୁ ପ୍ରତିଶ୍ରୁତି ମୁତାବକ ସୁଧ ପ୍ରଦାନ କରିଆସିଛି । ଇପିଏଫଓ ଦେଇଥିବା ଏହାର ଉଭୟ ରକ୍ଷଣଶୀଳ ପ୍ରଗତିଶୀଳ ନିବେଶକାରୀ ମନୋଭାବ ଯୋଗୁ ଭବିଷ୍ୟନିଧି ପାଣ୍ଠି ଧାରକଙ୍କ ନିମନ୍ତେ ଏକ ବୁଦ୍ଧିମାନ ମାଧ୍ୟମ ହୋଇ ରହିଛି ।
SM/MB
(Visitor Counter : 108
ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ
ଜି -୨୦ ବିକାଶ କାର୍ଯ୍ୟ ଗୋଷ୍ଠୀ କାର୍ଯ୍ୟକ୍ରମକୁ ସମ୍ବୋଧିତ କଲେ ମନ୍ତ୍ରୀ ଶ୍ରୀ ରାଜୀବ ଚନ୍ଦ୍ରଶେଖର
ବିକାଶ ପାଇଁ ଡାଟାର ଗୁରୁତ୍ୱ ଉପରେ ଆଲୋକପାତ କଲେ କେନ୍ଦ୍ରମନ୍ତ୍ରୀ
ଭାରତୀୟ ଖୁବ୍ ଶୀଘ୍ର ଡାଟା ଗଭର୍ନାନ୍ସ ଫ୍ରେମୱାର୍କ ନୀତି ଅନୁଯାୟୀ ଅଧିକ ପରିମାଣରେ ଅଜ୍ଞାତ ଡାଟାସେଟ ଗୁଡିକୁ ଏକତ୍ର କରିବା ଆରମ୍ଭ କରିବେ, ଯାହା ସଂଗୃହୀତ ତଥା ସୁସଂଗତ ହୋଇଥିବ : ଶ୍ରୀ ରାଜୀବ ଚନ୍ଦ୍ରଶେଖର
ବିଶ୍ୱାସ ଏବଂ ସୁରକ୍ଷାର ମିଳିତ ପ୍ରିଜିମ୍ ମାଧ୍ୟମରେ ଆମେ ଡିଜିଟାଲ୍ ଅର୍ଥ ବ୍ୟବସ୍ଥାକୁ ଦେଖିବା ଆବଶ୍ୟକ
ଇଲେକ୍ଟ୍ରୋନିକ୍ସ ଏବଂ ସୂଚନା ପ୍ରଯୁକ୍ତି ଏବଂ ଦକ୍ଷତା ବିକାଶ ତଥା ଉଦ୍ୟମିତା ରାଷ୍ଟ୍ର ମନ୍ତ୍ରୀ, ଶ୍ରୀ ରାଜୀବ ଚନ୍ଦ୍ରଶେଖର କହିଛନ୍ତି ଯେ ଜାତୀୟ ତଥ୍ୟ ପରିଚାଳନା ଫ୍ରେମୱାର୍କ ନୀତି ଅନୁଯାୟୀ ଭାରତ ସରକାର ଖୁବ୍ ଶୀଘ୍ର ଏକ ସମାନ ତଥା ସୁସଂଗତ ଅଜ୍ଞାତ ଡାଟା ସେଟ୍ ଏକତ୍ର କରିବା ଆରମ୍ଭ କରିବେ ।
ଶ୍ରୀ ରାଜୀବ ଚନ୍ଦ୍ରଶେଖର ଜି – ୨୦ ବିକାଶ କାର୍ଯ୍ୟ ଗୋଷ୍ଠୀକୁ ଆଭାଷୀ ମାଧ୍ୟମରେ ସମ୍ବୋଧିତ କରିଛନ୍ତି
ଆଜି ଏକ ଭିଡିଓ କନଫରେନ୍ସ ଜରିଆରେ ମୁମ୍ବାଇରେ ଅନୁଷ୍ଠିତ ଜି -୨୦ ଶିଖର ସମ୍ମିଳନୀ ଅଧୀନରେ ବିକାଶ କାର୍ଯ୍ୟ ସମ୍ପର୍କିତ କାର୍ଯ୍ୟ ଗୋଷ୍ଠୀ ସମ୍ମିଳନୀକୁ ମନ୍ତ୍ରୀ ସମ୍ବୋଧିତ କରିଥିଲେ । 'ବିକାଶ ପାଇଁ ଡାଟା' ବିଷୟ ଉପରେ ଏହି ସମ୍ମିଳନୀ ଆୟୋଜିତ ହୋଇଥିଲା । ଭାରତ ଜି -୨୦ ର ଅଧ୍ୟକ୍ଷତା ସମ୍ଭାଳିବା ପରେ ଜି -୨୦ ବିକାଶ କାର୍ଯ୍ୟ ଗୋଷ୍ଠୀର ଏହା ହେଉଛି ପ୍ରଥମ ଆଧିକାରିକ ପାର୍ଶ୍ୱ ବୈଠକ ।
ସେ କହିଛନ୍ତି ଯେ, ଭାରତ ନିକଟରେ ଏକ ଜୀବନ୍ତ ଷ୍ଟାର୍ଟ ଅପ୍ ପାରିବେଶିକ ବ୍ୟବସ୍ଥା ଏବଂ ଏକ ଦୃଢ଼ ଆର୍ଟିଫିସିଆଲ୍ ଇଂଟେଲିଜେନ୍ସ ପାରିବେଶିକ ବ୍ୟବସ୍ଥା ରହିଛି । ତେଣୁ ଆମେ ଆଶା କରୁଛୁ ଯେ କମ୍ପାନୀ ଗୁଡିକ ସେମାନଙ୍କର ଏଆଇ ମଡେଲ୍ ଗୁଡିକୁ ତାଲିମ ଦେବା ପାଇଁ ଏହି ବୃହତ ଡାଟାବେସ୍କୁ ଦ୍ରୁତ ଗତିରେ ବ୍ୟବହାର କରିବେ । ସେ କହିଛନ୍ତି ଯେ , ନବସୃଜନକୁ ପ୍ରୋତ୍ସାହିତ କରିବା ଏବଂ ଅଧିକ ପ୍ରଭାବଶାଳୀ ନୀତି ଏବଂ ବ୍ୟାବହାରିକ ସମାଧାନ ସୃଷ୍ଟି କରିବାକୁ ଆମେ ଲକ୍ଷ୍ୟ ରଖିଛୁ ।
ଶ୍ରୀ ରାଜୀବ ଚନ୍ଦ୍ରଶେଖର ଅନୁକୂଳ ବିକାଶ ପାଇଁ ଡିଜିଟାଲ୍ ଡାଟା ଏବଂ ଡାଟା ସଂଚାଳିତ ହସ୍ତକ୍ଷେପ ଗୁଡିକର ଗୁରୁତ୍ୱ ଉପରେ ଆଲୋକପାତ କରିଥିଲେ । ଡାଟାର ଅପବ୍ୟବହାର ବିରୁଦ୍ଧରେ ଅତ୍ୟାବଶ୍ୟକ ସୁରକ୍ଷା ବ୍ୟବସ୍ଥା ଏବଂ ଏହି ଉଦ୍ଦେଶ୍ୟରେ ଏକ ରୂପରେଖ ପ୍ରସ୍ତୁତ କରିବାର ଆବଶ୍ୟକତା ଉପରେ ଆଲୋକପାତ କରି ମନ୍ତ୍ରୀ ଆହୁରି କହିଛନ୍ତି ଯେ, “ବିଶ୍ୱାସ ଏବଂ ସୁରକ୍ଷାର ମିଳିତ ପ୍ରିଜିମ୍ ମାଧ୍ୟମରେ ଆମକୁ ଡିଜିଟାଲ୍ ଅର୍ଥନୀତିକୁ ଦେଖିବା ଆବଶ୍ୟକ । ଟେକ୍ନୋଲୋଜି, ଡିଜିଟାଲ୍ ଇଂଟରନେଟ୍ ଏବଂ ବାସ୍ତବ ରୂପରେ ଜନସାଧାରଣଙ୍କ ମଙ୍ଗଳ ଏବଂ ସ୍ଥାୟୀ ବିକାଶକୁ ମୁଖ୍ୟ ସ୍ରୋତକୁ ଆଣିବା ପାଇଁ ତଥ୍ୟ ନିମନ୍ତେ ଏକ ନୂତନ ଅନ୍ତର୍ଜାତୀୟ ଢାଂଚା ପ୍ରସ୍ତୁତ କରିବା ପାଇଁ ଆମେ ମିଳିତ ଭାବରେ କାର୍ଯ୍ୟ କରିବା ଆବଶ୍ୟକ । ସେ ଆହୁରି ମଧ୍ୟ କହିଛନ୍ତି ଯେ , ଅଭିନବ ପ୍ରଯୁକ୍ତି ବିଦ୍ୟା ମାଧ୍ୟମରେ ଡାଟାସେଟର ବ୍ୟବହାର ଏକ ସୁଦୂରପ୍ରସାରୀ ପ୍ରଭାବ ପକାଇବ ଏବଂ ଏହା ଦ୍ୱାରା ତୃଣମୂଳ ସ୍ତରରେ ବିକାଶ କାର୍ଯ୍ୟକୁ ବହୁତ ଲାଭ ମିଳିବ ଏବଂ ଡିଜିଟାଲୀକରଣ ବ୍ୟାପକ ହେବ ।
ସେ କହିଛନ୍ତି ଯେ , ଦୀର୍ଘକାଳୀନ ବିକାଶ ପାଇଁ ବିକଶିତ ତଥା ବିକାଶଶୀଳ ରାଷ୍ଟ୍ର ଗୁଡିକ ମିଳିତ ଭାବେ କାର୍ଯ୍ୟ କରିବା ଆବଶ୍ୟକ । ଏହା ଗୁରୁତ୍ୱପୂର୍ଣ୍ଣ ଯେ , ଆମେ ଗୋଟିଏ ପଟେ ଡାଟା ସାର୍ବଭୌମତ୍ୱ ଏବଂ ସୁରକ୍ଷା, ଏବଂ ଡାଟା କମନ୍ସ ଧାରଣା ମଧ୍ୟରେ ସଠିକ୍ ସନ୍ତୁଳନ ପାଇପାରୁ ଯାହା ବୈଶ୍ୱିକ ସମୁଦାୟକୁ ଲାଭାନ୍ୱିତ କରି ପାରିବ ।
ସୂଚନା ଓ ପ୍ରସାରଣ ମନ୍ତ୍ରଣାଳୟ
53 ତମ ଭାରତୀୟ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବ ପାଇଁ ମିଡ଼ିଆ ପଞ୍ଜୀକରଣ ଆରମ୍ଭ
ଆଇଏଫଏଫଆଇ ମହୋତ୍ସବକୁ ଆହୁରି ଅଧିକ ଭବ୍ୟ ଏବଂ ସମୃଦ୍ଧ କରିବେ ଭାରତୀୟ ତଥା ବିଦେଶୀ ମିଡିଆ
ଆଇଏଫଏଫଆଇ, ଭାରତୀୟ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବର 53ତମ ସଂସ୍କରଣ ପାଇଁ ଆନୁଷ୍ଠାନିକ ଭାବରେ ମିଡିଆ ପ୍ରତିନିଧିମାନଙ୍କ ପଞ୍ଜୀକରଣ ଆରମ୍ଭ ହୋଇଛି । ଗୋଆରେ 20-28 ନଭେମ୍ବର 2022 ମଧ୍ୟରେ ଆୟୋଜିତ ହେବାକୁ ଥିବା ଏହି ମହୋତ୍ସବରେ ଭାରତ ଏବଂ ବିଶ୍ବର ସର୍ବଶ୍ରେଷ୍ଠ ସମକାଳୀନ ଏବଂ କ୍ଲାସିକ ଫିଲ୍ମ ପ୍ରଦର୍ଶିତ ହେବ ।
ବିଶ୍ବ ପ୍ରସିଦ୍ଧ ଫିଲ୍ମ ନିର୍ମାତା, ଅଭିନେତା, ଟେକ୍ନିସିଆନ୍, ଆଲୋଚକ, ଶିକ୍ଷାବିତ୍ ମାନଙ୍କ ସହିତ ଉତ୍ସାହୀ ସିନେପ୍ରେମୀ ଆଇଏଫଏଫଆଇ 53 ରେ ଯୋଗଦେବେ । ଗୋଆରେ ଏହି ବହୁ ପ୍ରତୀକ୍ଷିତ ତଥା ଭବ୍ୟ ଚଳଚ୍ଚିତ୍ର ସମାରୋହ ଅନୁଷ୍ଠିତ ହେବ ।
ତେଣୁ ଆସନ୍ତୁ ସିନେମାର ଆନନ୍ଦ ନେବା; ଏହି ଫିଲ୍ମଗୁଡ଼ିକର କାହାଣୀର ସୌନ୍ଦର୍ଯ୍ୟ ଏବଂ ଫିଲ୍ମ ନିର୍ମାତାମାନଙ୍କ ଜୀବନ, ଆକାଂକ୍ଷା, ସଂଘର୍ଷ ଏବଂ ସ୍ବପ୍ନର ବିବିଧତାର ଉତ୍ସବ ପାଳନ କରିବା। ପରଦା ଉପରେ ଓ ଏହା ବାହାରେ ହେଉଥିବା ଫିଲ୍ମର ଉତ୍ସବରେ ଭାଗ ନେବା। ଏହି ମହୋତ୍ସବ ଆମ ସମ୍ମୁଖରେ କେବଳ ସ୍ୱତନ୍ତ୍ର ଭାବେ ଚୟନ କରାଯାଇଥିବା ଭାରତ ଏବଂ ବିଶ୍ବର ଉତ୍କୃଷ୍ଟ ଚଳଚ୍ଚିତ୍ର ଉପସ୍ଥାପିତ କରେ ନାହିଁ ବରଂ ଆମକୁ ମାଷ୍ଟରକ୍ଲାସ, ପ୍ୟାନେଲ ଚର୍ଚ୍ଚା, ସେମିନାର ଏବଂ ଅନ୍ୟ ପ୍ରକାରର ବିଚାରବିମର୍ଶରୁ ପ୍ରେରିତ ହେବାର ଅମୂଲ୍ୟ ଅବସର ମଧ୍ୟ ଦେଇଥାଏ। ଏହି ପଦକ୍ଷେପ ଆଇଏଫଏଫଆଇ ଏବଂ ପ୍ରତି ମହାନ୍ ଫିଲ୍ମ ମହୋତ୍ସବକୁ ବିଶେଷ କରିଥାଏ।
କୌଣସି ମହୋତ୍ସବର ସଫଳତାରେ, ଫିଲ୍ମ ସଂସ୍କୃତିର ପ୍ରଚାରରେ, କଳା ପାଇଁ ବାସ୍ତବିକ ପ୍ରେମ ସୃଷ୍ଟି କରିବାରେ, ମାନବୀୟ ପରିସ୍ଥିତି ସହିତ ନିଜକୁ ସମ୍ପୂର୍ଣ୍ଣ ଭାବରେ ସାମିଲ୍ କରିବାରେ ସୂଚନା ଓ ଯୋଗାଯୋଗର ପ୍ରମୁଖ ଭୂମିକା ରହିଛି। ସେଥିପାଇଁ ମିଡିଆ ପ୍ରତିନିଧିମାନଙ୍କୁ ଏହି ମହୋତ୍ସବ ପାଇଁ ପଞ୍ଜୀକରଣ କରିବା ଏବଂ ଏଥିରେ ଭାଗ ନେବା ପାଇଁ ଆମନ୍ତ୍ରଣ କରାଯାଉଛି । ମିଡିଆର ଶକ୍ତି ମାଧ୍ୟମରେ ଏହି ମହୋତ୍ସବକୁ ଆହୁରି ଲୋକାଭିମୁଖୀ ଓ ସଫଳ କରିବ ।
ଆପଣ ଜଣେ ମିଡିଆ ପ୍ରତିନିଧି ହୋଇପାରିବେ ଯଦି ଆପଣ 1 ଜାନୁୟାରୀ 2022 ରେ 21 ବର୍ଷର ବୟସ ପୂରଣ କରିଛନ୍ତି ଏବଂ ପ୍ରିଣ୍ଟ, ଇଲେକ୍ଟ୍ରୋନିକ୍ ବା ଏପରିକି ଡିଜିଟାଲ୍/ ଅନଲାଇନ୍ ମିଡିଆରେ କାର୍ଯ୍ୟ କରୁଛନ୍ତି । ଯଦି ଆପଣ ଏକ ସ୍ବତନ୍ତ୍ର ପତ୍ରକାର ଭାବରେ କାର୍ଯ୍ୟ କରୁଛନ୍ତି, ତେବେ ମଧ୍ୟ ଆପଣଙ୍କୁ ସ୍ବାଗତ । ଆପଣ ଏହି ଲିଙ୍କରେ ଅନଲାଇନ୍ ପଞ୍ଜୀକରଣ କରିପାରିବେ : https://my.iffigoa.org/extranet/media/
ଏହି ପ୍ରକ୍ରିୟା ବହୁତ ସରଳ, କିନ୍ତୁ ଯଦି ଆପଣଙ୍କର କିଛି ସନ୍ଦେହ ରହିଛି, ତେବେ ଲିଙ୍କରେ ଦିଆ ଯାଇଥିବା ଗାଇଡଲାଇନ୍ ଆପଣଙ୍କର ସହାୟତା କରିବ। ଯଦି ଏହାପରେ ମଧ୍ୟ ଆପଣଙ୍କ କୌଣସି ସନ୍ଦେହ ରହିଥାଏ ତେବେ ବିନା ଦ୍ବିଧାରେ ପିଆଇବି ସହିତ ଯୋଗାଯୋଗ କରନ୍ତୁ iffi-pib[at]nic[dot]in, ବା ଆମକୁ  +91-832-2956418 ରେ କଲ୍ କରନ୍ତୁ।
5 ନଭେମ୍ବର 2022 ରାତି 11.59.59  ସୁଦ୍ଧା ନିଜର ଆବେଦନକୁ ଅନଲାଇନ ଜମା କରିବାକୁ ଭୁଲନ୍ତୁ ନାହିଁ। କିନ୍ତୁ ଏତେ ଲମ୍ବା ଅପେକ୍ଷା କାହିଁକି କରିବେ? ଆପଣଙ୍କର ଆବେଦନ ଆଜି ହିଁ ତୁରନ୍ତ ଜମା କରନ୍ତୁ।
ପିଆଇବି ମିଡ଼ିଆର ଆକାର , ସିନେମା ଉପରେ ଏହାର ଫୋକସ୍ ଏବଂ ଆଇଏଫଏଫଆଇକୁ ଦିଆ ଯିବାକୁ ଥିବା ସମ୍ଭାବିତ ମିଡିଆ କଭରେଜ୍ ଅନୁସାରେ ପ୍ରତି ମିଡିଆ ସଂଙ୍ଗଠନକୁ ଦିଆ ଯାଉଥିବା ମାନ୍ୟତାର ସଂଖ୍ୟା ସହିତ ଆଧିକାରିକ ମାନ୍ୟତା ଦେବାର ପ୍ରକ୍ରିୟା କରିବ।
ଆମେ ଆଶା କରୁଛୁ ଯେ ସର୍ବସାଧାରଣଙ୍କ ହିତରେ ଏବଂ ନିଜର ସୁସ୍ଥତା ପାଇଁ ଆପଣ କୋଭିଡ-19 ରୁ ସୁରକ୍ଷା ପାଇଁ ଟିକା ନେଇ ସାରିଥିବେ। ଯଦି ଆପଣ ଟିକାର ଏକ ବା ଏକାଧିକ ଡୋଜ୍ ନେଇ ସାରିଛନ୍ତି, ତେବେ ଆପଣଙ୍କର ଟିକାକରଣ ପ୍ରମାଣପତ୍ରକୁ ପ୍ରତିନିଧି ପଞ୍ଜୀକରଣ ପୋର୍ଟାଲରେ ଅପଲୋଡ୍ କରନ୍ତୁ।
BS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କରୋନା ସକ୍ରିୟ ମାମଲା କ୍ରମାଗତ ହ୍ରାସ
● କରୋନା ସକ୍ରିୟ ମାମଲା କ୍ରମାଗତ ଦ୍ୱିତୀୟ ଦିନରେ 9 ଲକ୍ଷ ତଳେ
● ମୋଟ ପଜିଟିଭ୍ ମାମଲାର ଏକ ଅଷ୍ଟମାଂଶ ସକ୍ରିୟ ମାମଲା
ଭାରତରେ କ୍ରମାଗତ ଭାବେ କରୋନା ସକ୍ରିୟ ମାମଲା ହ୍ରାସ ଧାରା ଜାରି ରହିଛି । ଏକ ମାସ ପରେ ସକ୍ରିୟ ମାମଲା ସଂଖ୍ୟା ଦ୍ଵିତୀୟ ଦିନ ପାଇଁ 9 ଲକ୍ଷ ତଳେ ରହିଛି ।
ଭାରତରେ କରୋନା ସକ୍ରିୟ ମାମଲା ଏବେ 8,83,185 ରହିଛି ।
ଏବେ ଦେଶର ମୋଟ ମାମଲାର ମାତ୍ର 12.65% ସକ୍ରିୟ ମାମଲା ଭାବେ ରହିଛି । ଏହା ମୋଟ ମାମଲାର ପାଖାପାଖି ଏକ ଅଷ୍ଟମାଂଶ ।
ଦେଶରେ ମୋଟ ସୁସ୍ଥଙ୍କ ସଂଖ୍ୟା 60 ଲକ୍ଷ  ହୋଇଥିବା ବେଳେ ସକ୍ରିୟ ମାମଲାରୁ ଏହାର ପାର୍ଥକ୍ୟ ବୃଦ୍ଧି ପାଇବାରେ ଲାଗିଛି ।
ଗତ 24 ଘଣ୍ଟା ମଧ୍ୟରେ 82,753 ଜଣ ଆକ୍ରାନ୍ତ ସୁସ୍ଥ ହୋଇ ଘରକୁ ଯାଇଥିବା ବେଳେ ନୂଆ ପଜିଟିଭ୍ ମାମଲା ରହିଛି 73,272 । ଜାତୀୟ ସୁସ୍ଥତା ହାର 85.81%ରେ ପହଞ୍ଚିଛି ।
18ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳର ସୁସ୍ଥ ହାର ଜାତୀୟ ସୁସ୍ଥ ହାର ଠାରୁ ଅଧିକ ରହିଛି ।
ବ୍ୟାପକ ଟେଷ୍ଟିଂ, ଟ୍ରାକିଂ, ତୁରନ୍ତ ହସପିଟାଲରେ ଭର୍ତ୍ତି କରିବା ଏବଂ ଚିକିତ୍ସାର ନିର୍ଦ୍ଦିଷ୍ଟ ପ୍ରକ୍ରିୟା ଅବଲମ୍ବନ ଇତ୍ୟାଦି ପାଇଁ କେନ୍ଦ୍ର ପ୍ରସ୍ତୁତ କରିଥିବା ରଣକୌଶଳକୁ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସହଯୋଗ କରୁଥିବାରୁ ଏହା ସମ୍ଭବ ହୋଇପାରିଛି ।
ନୂତନ ସୁସ୍ଥଙ୍କ ମଧ୍ୟରୁ 76% କେବଳ 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି ।
ମହାରାଷ୍ଟ୍ରରେ କେବଳ ଗୋଟିଏ ଦିନରେ 17 ହଜାରରୁ ଅଧିକ ସୁସ୍ଥ ହୋଇପାରିଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 73,272ଟି ନୂଆ ପଜିଟିଭ୍ ମାମଲା ସାମନାକୁ ଆସିଛି । ତନ୍ମଧ୍ୟରୁ 79% 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛନ୍ତି । ମହାରାଷ୍ଟ୍ରରେ ଏବେ ବି ସର୍ବାଧିକ ମାମଲା ଆସୁଥିବା ବେଳେ ଗୋଟିଏ ଦିନରେ ଆସିଛନ୍ତି 12 ହଜାରରୁ ଅଧିକ ପଜିଟିଭ୍ । କର୍ଣ୍ଣାଟକରେ ପ୍ରାୟ 11 ହଜାର ପଜିଟିଭ୍ ରିପୋର୍ଟ ଆସିଛି ।
ଗତ 24 ଘଣ୍ଟା ମଧ୍ୟେରେ ଦେଶରେ 926 ଜଣଙ୍କ ମୃତ୍ୟୁ ସାମନାକୁ ଆସିଛି । ଏଥିରୁ 82% 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ଆସିଛି ।
କେବଳ ମହାରାଷ୍ଟ୍ରରୁ 32%  ମୃତ୍ୟୁ ହୋଇଛି ।